Zamorski departamynt. Zamorski departamynt (fr. "département d'outre-mer", "DŌM") – mjano francuskigo zoleżnego terytoryjům na prawach departamyntu, wkludzůno we 1946. Zamorske departamynta fůngujům podug tych samych prawidoł co te we kůntinyntalnyj Francyji. Kożdy ś ńich tworzi admińistracyjny regijůn, co skłodo śe z jednego departamyntu.
Terozki je 5 zamorskich departamyntůw, co cuzamyn majům wjyrchńa przez 89 tauz. km² a kole 2 mln ludnośći (2003/2007).
Rezultatym absztimůngu, co bůł przekludzůny we 2009. na Mayotte, uostała uůna we 2011. pjůntym zamorskim departamyntym. Historyczńy taki sztatus mjało tyż 15 departamyntůw we Francusko Algeryjo, podwjela ta ńy uzyskała ńyzoleżnośći we 1962., a tyż Saint-Pierre i Miquelon we latach 1976.-1985.